CELEX: 32020D0136
Language: lt
Date: 1579651200000
Title: Europos Centrinio Banko Sprendimas (ES) 2020/136 2020 m. sausio 22 d. dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai, ir dėl Sprendimo (ES) 2019/48 panaikinimo (ECB/2020/2)

1.2.2020   
               
               
                  LT
               
               
                  Europos Sąjungos oficialusis leidinys
               
               
                  LI 27/1
               
            
         EUROPOS CENTRINIO BANKO SPRENDIMAS (ES) 2020/136
         2020 m. sausio 22 d.
         dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai, ir dėl Sprendimo (ES) 2019/48 panaikinimo (ECB/2020/2)
         EUROPOS CENTRINIO BANKO BENDROJI TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 47 straipsnį,
         kadangi:
         
                     (1)
                  
                  
                     Europos centrinių bankų sistemos ir Europos Centrinio Banko statuto (toliau – ECBS statutas) 47 straipsnis numato, kad valstybių narių, kurioms taikoma išimtis, centriniai bankai (toliau – ne euro zonos NCB) neapmoka jų pasirašyto kapitalo, nebent Europos Centrinio Banko (ECB) bendroji taryba, veikdama dauguma, kuri atstovauja mažiausiai dviem trečdaliams pasirašyto ECB kapitalo ir mažiausiai pusei dalininkų, nusprendžia, kad reikia sumokėti minimalų procentą, kaip įnašą, skirtą ECB veiklos išlaidoms padengti;
                  
               
                     (2)
                  
                  
                     Europos Centrinio Banko sprendimo (ES) 2019/48 (ECB/2018/32) (1) 1 straipsnis numato, kad nuo 2019 m. sausio 1 d. kiekvienas ne euro zonos NCB apmoka 3,75 % savo pasirašyto ECB kapitalo dalies;
                  
               
                     (3)
                  
                  
                     2017 m. kovo 29 d. Jungtinė Didžiosios Britanijos ir Šiaurės Airijos Karalystė (toliau – Jungtinė Karalystė) pranešė apie savo ketinimą išstoti iš Europos Sąjungos pagal Europos Sąjungos sutarties 50 straipsnį. Europos Sąjungos sutartis ir Sutartis dėl Europos Sąjungos veikimo nustos būti taikomos Jungtinei Karalystei nuo dienos, einančios po Europos Tarybos sprendimo (ES) 2019/1810 (2) 1 straipsnio 1 dalyje nurodytos dienos. Jungtinei Karalystei išstojus iš Europos Sąjungos, Bank of England (BoE) nustoja būti valstybės narės, taip pat ir Europos centrinių bankų sistemos nacionaliniu centriniu banku. Europos Centrinio Banko sprendimu (ES) 2020/137 (ECB/2020/3) (3) nustatomas pakoreguotas ECB kapitalo pasirašymo raktas (toliau – kapitalo raktas) pagal ECBS statuto 29 straipsnio 3 dalį ir 29 straipsnio 4 dalį ir nuo 2020 m. vasario 1 d. nacionaliniams centriniams bankams skiriami nauji indeksai pakoreguotame kapitalo rakte (toliau – indeksai kapitalo rakte);
                  
               
                     (4)
                  
                  
                     dėl ECB kapitalo rakto pakoregavimo, atlikto dėl to, kad BoE nustoja būti valstybės narės nacionaliniu centriniu banku, reikia priimti naują ECB sprendimą, kuriuo nuo jo taikymo pradžios dienos būtų panaikintas Sprendimas (ES) 2019/48 (ECB/2018/32) ir kuriame būtų nustatyta pasirašyto ECB kapitalo procentinė dalis, kurią ne euro zonos NCB privalo apmokėti nuo 2020 m. vasario 1 d.,
                  
               PRIĖMĖ ŠĮ SPRENDIMĄ:
         
            1 straipsnis
            Pasirašyto ir apmokėto kapitalo apimtis ir forma
            Nuo 2020 m. vasario 1 d. kiekvienas ne euro zonos NCB apmoka 3,75 % savo pasirašyto ECB kapitalo dalies. Atsižvelgiant į Sprendimo (ES) 2020/137 (ECB/2020/3) 2 straipsnyje nustatytus naujus indeksus kapitalo rakte, kiekvienas ne euro zonos NCB turi tokį bendrą pasirašyto ir apmokėto kapitalo dydį, koks nurodytas šalia jo pavadinimo šioje lentelėje:
            
                        (EUR)
                     
                  
                        Ne euro zonos NCB
                     
                     
                        Pasirašytas kapitalas 2020 m. vasario 1 d.
                     
                     
                        Apmokėtas kapitalas 2020 m. vasario 1 d.
                     
                  
                        Българска народна банка
                        (Bulgarijos nacionalinis bankas)
                     
                     
                        106 431 469,51 
                     
                     
                        3 991 180,11 
                     
                  
                        Česká národní banka
                     
                     
                        203 445 182,87 
                     
                     
                        7 629 194,36 
                     
                  
                        Danmarks Nationalbank
                     
                     
                        190 422 699,36 
                     
                     
                        7 140 851,23 
                     
                  
                        Hrvatska narodna banka
                     
                     
                        71 390 921,62 
                     
                     
                        2 677 159,56 
                     
                  
                        Magyar Nemzeti Bank
                     
                     
                        167 657 709,49 
                     
                     
                        6 287 164,11 
                     
                  
                        Narodowy Bank Polski
                     
                     
                        653 126 801,54 
                     
                     
                        24 492 255,06 
                     
                  
                        Banca Naţională a României
                     
                     
                        306 228 624,99 
                     
                     
                        11 483 573,44 
                     
                  
                        Sveriges Riksbank
                     
                     
                        322 476 960,60 
                     
                     
                        12 092 886,02 
                     
                  
         
            2 straipsnis
            Apmokėto kapitalo koregavimas
            
               1.   Kadangi kiekvienas ne euro zonos NCB jau apmokėjo 3,75 % savo pasirašyto ECB kapitalo dalies, kaip taikoma 2020 m. sausio 31 d. pagal Sprendimą (ES) 2019/48 (ECB/2018/32), kiekvienas iš jų perveda papildomą sumą ECB, kad būtų gautos sumos, nurodytos 1 straipsnyje pateiktos lentelės trečioje skiltyje.
            
            
               2.   Visi pervedimai pagal šį straipsnį atliekami vadovaujantis Europos Centrinio Banko sprendimu (ES) 2020/137 (ECB/2020/5) (4).
            
         
         
            3 straipsnis
            Įsigaliojimas ir panaikinimas
            
               1.   Šis sprendimas įsigalioja 2020 m. vasario 1 d.
            
            
               2.   Sprendimas (ES) 2019/48 (ECB/2018/32) panaikinamas nuo 2020 m. vasario 1 d.
            
            
               3.   Nuorodos į Sprendimą (ES) 2019/48 (ECB/2018/32) laikomos nuorodomis į šį sprendimą.
            
         
         
            Priimta Frankfurte prie Maino 2020 m. sausio 22 d.
            
               
                  ECB Pirmininkė
               
               Christine LAGARDE
            
         
         
            (1)  2018 m. lapkričio 30 d. Europos Centrinio Banko sprendimas (ES) 2019/48 dėl Europos Centrinio Banko kapitalo apmokėjimo, kurį atlieka ne euro zonos nacionaliniai centriniai bankai, ir dėl Sprendimo ECB/2013/31 panaikinimo (ECB/2018/32) (OL L 9, 2019 1 11, p. 196).
         
            (2)  Europos Vadovų Tarybos sprendimas (ES) 2019/1810, priimtas susitarus su Jungtine Karalyste 2019 m. spalio 29 d., kuriuo pratęsiamas terminas pagal ES sutarties 50 straipsnio 3 dalį (OL L 278 I, 2019 10 30, p. 1).
         
            (3)  2020 m. sausio 22 d. Europos Centrinio Banko sprendimas (ES) 2020/137 dėl nacionalinių centrinių bankų procentinių dalių Europos Centrinio Banko kapitalo pasirašymo rakte ir Sprendimo (ES) 2019/43 panaikinimo (ECB/2020/3) (Žr. šio Oficialiojo leidinio p. 4).
         
            (4)  2020 m. sausio 22 d. Europos Centrinio Banko sprendimas (ES)2020/137, kuriuo nustatomos Europos Centrinio Banko kapitalo dalių tarpusavio pervedimų tarp nacionalinių centrinių bankų ir apmokėto kapitalo pakoregavimo sąlygos ir kuriuo panaikinamas Sprendimas (ES) 2019/45 (ECB/2020/5) (Žr. šio Oficialiojo leidinio p. 9).